રિસર્ચરની એક વાત સાચી ઠરાવતાં ડૉ. કેતન શાહ કહે છે, ‘એ વાત સાચી છે કે તમે જો સૂર્યકિરણોના સંપર્કમાં આવો તો તમે લૉન્ગ લાઇફ જીવી શકો. પહેલાંના જમાનામાં લોકો સૂર્યનમસ્કાર કરતા હતા. આ સૂર્યનમસ્કાર કરવાનું કારણ એક જ હતું કે લોકો સૂર્યકિરણના સંપર્કમાં આવે, એટલે તેમને ધર્મની આડ લઈને આ વાત સમજાવવામાં આવી હતી. તડકો લેવાથી તમારું વિટામિન-D વધે છે એ સાચું, પણ આ વિટામિનની સાથે એક હૉર્મોન પણ છે જે તમારી બૉડીના અંદરના ઑર્ગન્સને કન્ટ્રોલ કરે છે જેને કારણે તમે લાંબું જીવન જીવી શકો છો.’